
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 1037 

" " ’ 3 Ιουνίου 1999 


ΑΠΟΦΑΣΕΙ Σ 

Αριθ. 7751 

Έγκριση Οργανισμού Εσωτερικής Υπηρεσίας (Ο.Ε.Υ.) 

Δήμου Κοιλάδας Ν. Λάρισας. 

Ο ΓΕΝΙΚΟΣ ΓΡΑΜΜΑΤΕΑΣ 

ΠΕΡΙΦΕΡΕΙΑΣ ΘΕΣΣΑΛΙΑΣ 

Έχοντας υπόψη . 

1. Τις διατάξεις του άρθρου 12Ν. 1188/81 όπωςαντικα- 
ταστάθηκε με το άρθρο 8 Ν. 2307/95 και το Ν. 2503/97. 

2. Τις διατάξεις του άρθρου 18 του Ν. 2539/1997 καθώς 
και την 42036/εγκ. 34/17.12.98 εγκύκλιο του ΥΠ.ΕΣ.Δ.Δ. 
και Αποκέντρωσης. 

3. Την αριθμ. 1505/1.4.99 Απόφαση του Γενικού Γραμ¬ 
ματέα Περιφέρειας Θεσσαλίας. 

4. Την 30/99 απόφαση του Δημοτικού Συμβουλίου Κοι¬ 
λάδας με την οποία ψηφίζει τον Οργανισμό Εσωτερικής 
Υπηρεσίας του Δήμου, αποφασίζουμε: 

Εγκρίνουμε την 30/99 απόφαση του Δήμου Κοιλάδας με 
την οποία ψηφίζεται ο Οργανισμός Εσωτερικής Υπηρε¬ 
σίας του Δήμου και ο οποίος έχει ως εξής: 

ΟΡΓΑΝΙΣΜΟΣ ΕΣΩΤΕΡΙΚΗΣ ΥΠΗΡΕΣΙΑΣ 
ΔΗΜΟΥ ΚΟΙΛΑΔΟΣ 
ΜΕΡΟΣ ΠΡΩΤΟ 

ΔΙΑΡΘΡΩΣΗ ΚΑΙ ΑΡΜΟΔΙΟΤΗΤΕΣ ΥΠΗΡΕΣΙΩΝ 
ΤΜΗΜΑ Α' 

ΒΑΣΙΚΗ ΔΙΑΡΘΡΩΣΗ ΥΠΗΡΕΣΙΩΝ 
ΚΕΦΑΛΑΙΟ Α' 

ΥΠΗΡΕΣΙΕΣ ΣΤΗΡΙΞΗΣ ΔΗΜΑΡΧΟΥ 
Αρθρο 1 

Διάρθρωση Υπηρεσιών Στήριξης Δημάρχου 

1. Γραφείο Δημάρχου 

2. Γραφείο Τύπου, Δημόσιων και Διεθνών Σχέσεων 

3. Ειδικοί Σύμβουλοι, Επιστημονικοί Συνεργάτες ή Ειδι¬ 
κοί Συνεργάτες 

ΚΕΦΑΛΑΙΟ Β 

ΥΠΗΡΕΣΙΕΣ ΣΤΗΡΙΞΗΣ ΤΩΝ ΑΙΡΕΤΩΝ ΟΡΓΑΝΩΝ 
Άρθρο 2 

Γραφείο Στήριξης Αιρετών Οργάνων 


ΚΕΦΑΛΑΙΟ Γ 

ΥΠΗΡΕΣΙΕΣ ΣΤΗΡΙΞΗΣ ΕΡΓΟΥ ΤΟΥ ΔΗΜΟΥ 
Άρθρο 3 

Διάρθρωση Υπηρεσιών Στήριξης Έργου του Δήμου 

1. Τμήμα Διοικητικών και Οικονομικών Υπηρεσιών 

2. Τμήμα Τεχνικών Υπηρεσιών και Περιβάλλοντος 

3. Αυτοτελές Γραφείο Προγραμματισμού, Αγροτικής 
και Κτηνοτροφικής Ανάπτυξης. 

Έδρα των ως άνω υπηρεσιακών μονάδων είναι η Κοιλάδα. 

ΤΜΗΜΑ Β' 

ΑΡΜΟΔΙΟΤΗΤΕΣ ΥΠΗΡΕΣΙΩΝ 
ΚΕΦΑΛΑΙΟ Α' 

ΑΡΜΟΔΙΟΤΗΤΕΣ ΥΠΗΡΕΣΙΩΝ ΣΤΗΡΙΞΗΣ ΔΗΜΑΡΧΟΥ 
Άρθρο 4 

Γ ραφείο Δημάρχου 

Στις αρμοδιότητες του Γ ραφείου ανήκουν: 

-Η δακτυλογράφηση, αναπαραγωγή, διεκπεραίωση και 
αρχειοθέτηση προσωπικής αλληλογραφίας και αποφά¬ 
σεων του Δημάρχου. 

-Η ρύθμιση των συναντήσεων και επικοινωνιών του Δη¬ 
μάρχου και η τήρηση ημερολογίου των προσωπικών του 
επαφών εντός και εκτός του Δήμου. 

-Η τήρηση του Ειδικού Πρωτοκόλλου αλληλογραφίας 
Δημάρχου. 

-Η τήρηση του προσωπικού αρχείου εγγράφων Δημάρ¬ 
χου. 

-Η τήρηση πρακτικών συναντήσεων ή συμβουλίων στα 
οποία συμμετέχει ο Δήμαρχος. 

-Η συγκέντρωση των στοιχείων ή εγγράφων που πρέπει 
να υπογραφούν από τα όργανα και μεριμνά για την υπο¬ 
γραφή και διεκπεραίωσή τους. 

Άρθρο 5 

Γ ραφείο Τύπου, Δημοσίων και Διεθνών Σχέσεων 

Στις αρμοδιότητες του Γ ραφείου ανήκουν: 

-Η οργάνωση ενημερωτικών συνεδρίων, συνελεύσεων, 
εορτών, δεξιώσεων και λοιπών εκδηλώσεων του Δήμου. 

-Η παρακολούθηση δημοσιεύσεων του Τύπου ή εκπο¬ 
μπών των Μέσων Μαζικής Επικοινωνίας και η μέριμνα για 
την προετοιμασία αναλογών δημοσιεύσεων με στόχο την 
προάσπιση των συμφερόντων του Δήμου. 

-Η συνεργασία με τους δημοσιογράφους και η οργάνωση 
των συνεντεύξεων τύπου, τοπικού ή γενικού χαρακτήρα. 

Ή δημοσίευση των διακηρύξεων και ανακοινώσεων των 
υπηρεσιών του Δήμου. 

-Ο σχεδιασμός, η εισήγηση και η εφαρμογή προγραμ¬ 
μάτων προβολής του έργου και των υπηρεσιών που πα¬ 
ρέχει ο Δήμος. 

-Η ενημέρωση των πολιτών για τις επιδιώξεις, τους στό¬ 
χους και τις υπηρεσίες του Δήμου με γενικό στόχο τη δρα- 
στηριοποίηση των πολιτών για την προώθηση των τοπι¬ 
κών συμφερόντων. 

-Η συγκέντρωση ειδήσεων από το χώρο του Δήμου, η 
επεξεργασία του υλικού, ο σχεδιασμός, η εισήγηση και η 
εφαρμογή προγραμμάτων διανομής τους. 

-Η τήρηση πληροφοριακού αρχείου δημοσιεύσεων ή 
εκπομπών που αφορούντο Δήμο, καθώς και των σχετικών 
απαντήσεων. 

-Η επιμέλεια της διοργάνωσης, υποδομής, φιλοξενίας 
και ξενάγησης ξένων αντιπροσωπειών. 

-Η υποστήριξη των αιρετών οργάνων και των υπηρε¬ 
σιών για τη διοργάνωση των συναντήσεων με προσκεκλη¬ 
μένους από το εξωτερικό και αντιστοίχως επισκέψεων της 
δημοτικής αρχής. 

-Η επιμέλεια της διαδικασίας μετάβασης στο εξωτερικό 
δημοτικής αντιπροσωπείας. 

-Η επικοινωνία με φορείς του Εξωτερικού που ενδιαφέ¬ 
ρουν το Δήμο. 

-Η υποδοχή και πληροφόρηση των δημοτών για κάθε 
δραστηριότητα του Δήμου. 

-Η ενημέρωση των δημοτών για τα δικαιώματά τους και 
τις ενέργειες που απαιτούνται για τη διεκπεραίωση των 
υποθέσεών τους, καθώς και εφοδιασμό τους με τα απα¬ 
ραίτητα πληροφοριακά στοιχεία και έντυπα. 

-Η παραλαβή υποδείξεων, προτάσεων και παραπόνων 
των δημοτών. 

-Η διάθεση ενημερωτικών φυλλαδίων, οδηγιών, εντύ¬ 
πων σχετικά με την εξυπηρέτηση των δημοτών και τις δη¬ 
μοτικές υπηρεσίες. 

Άρθρο 6 

Ειδικοί Σύμβουλοι ή Επιστημονικοί Συνεργάτες ή 
Ειδικοί Συνεργάτες 

-Ο κάθε ειδικός σύμβουλος ή επιστημονικός συνεργά¬ 
της ή ειδικός συνεργάτης ασκεί επιτελικά καθήκοντα και 
δεν έχει αποφασιστικές αρμοδιότητες οποιοσδήποτε 
μορφής. 

-Παρέχει συμβουλές και διατυπώνει εξειδικευμένες 
γνώμες (γραπτά ή προφορικά) για τα συγκεκριμένο τομέα 
δραστηριοτήτων τον οποίο έχει ορισθεί να εξυπηρετήσει 
(Ν. 1416/1984 άρθρο 67) και το συμβουλευτικό του έργο 
απευθύνεται προς το Δήμαρχο. 

-Συνεργάζεται σταπλαίσιατων δραστηριοτήτωντου με το 
Τμήμα Προγραμματισμού, Αγροτικής και Τουριστικής Ανά¬ 
πτυξης για την επεξεργασία εισηγήσεων, προτάσεων κλπ. 

ΚΕΦΑΛΑΙΟ Β' 

ΥΠΗΡΕΣΙΕΣ ΣΤΗΡΙΞΗΣ ΤΟΝ ΔΗΜΟΤΙΚΩΝ 
ΣΥΛΛΟΓΙΚΩΝ ΟΡΓΑΝΩΝ 

Άρθρο 7 

Γραφείο Συλλογικών Οργάνων 

Στις αρμοδιότητες του Γ ραφείου ανήκουν: 

-Η ευθύνη της γραμματειακής στήριξης όλων των συλ¬ 


λογικών οργάνων του Δήμου (Δημοτικού Συμβουλίου. 
Δημαρχιακής Επιτροπής, Επιτροπών Δημοτικού Συμβου¬ 
λίου κλπ ), των Τοπικών Συμβουλίων των Δημοτικών Δια¬ 
μερισμάτων και των Δημοτικών Συμβούλων. 

-Έργο των υπηρετούντων στο Γ ραφείο είναι: 

-Η κατάρτιση Ημερήσιας Διάταξης σε συνεργασία με 
τον Πρόεδρο του Συλλογικού Οργάνου 

-Η σύνταξη αποφάσεων, η αναπαραγωγή, η υποβολή αυ¬ 
τών προς έγκριση, η κοινοποίησή τους στις αρμόδιες υπη¬ 
ρεσίες ή στους ενδιαφερομένους φορείς για εκτέλεση. 

-Η τήρηση πρακτικών και αρχείου του Δημοτικού Συμ¬ 
βουλίου. 

-Η βιβλιοδέτηση αποφάσεων του Δημοτικού Συμβουλί¬ 
ου και της Δημαρχιακής Επιτροπής. 

Η μέριμνα για τη συγκρότηση και τη λειτουργίατων σχο¬ 
λικών Επιτροπών όλων των σχολείων Α/θμιας και Β/θμιας 
Εκπαίδευσης και της Δημοτικής Επιτροπής Παιδείας. 

-Η διοικητική υποστήριξη της Δημοτικής Επιτροπής 
Παιδείας. 

ΚΕΦΑΛΑΙΟ Γ 

ΑΡΜΟΔΙΟΤΗΤΕΣ ΥΠΗΡΕΣΙΩΝ 
ΣΤΗΡΙΞΗΣ ΕΡΓΟΥ ΤΟΥ ΔΗΜΟΥ 

Αρθρο 8 

Τμήμα Διοικητικών και Οικονομικών Υπηρεσιών 

Στις αρμοδιότητες του Τμήματος ανήκουν τα παρακά¬ 
τω θέματα: 

1. Προσωπικού 

-Η τήρηση των ατομικών φακέλων όλων των υπαλλή¬ 
λων. 

-Η σύνταξη αποφάσεων Δημάρχου για υπηρεσιακές με¬ 
ταβολές των υπαλλήλων από πρόσληψη μέχρι και συντα- 
ξιοδότηση (κλιμάκια, χρονοεπιδόματα, πειθαρχικές ποι¬ 
νές, άδειες κλπ). 

-Η έκδοση σχετικών βεβαιώσεων. 

-Η μέριμνα για την τήρηση του ωραρίου λειτουργίας 
των υπηρεσιών του Δήμου. 

2. Δημοτικής Κατάστασης 

-Η σύνταξη, ενημέρωση και τήρηση βιβλίων δημοτολο¬ 
γίου. 

-Η τήρηση οικογενειακών μερίδων. 

-Η εφαρμογή του Κώδικα περί Ελληνικής Ιθαγένειας. 

-Η κατάρτιση ετησίων μητρώων αρρένων και στρατολο¬ 
γικών πινάκων. 

-Η τήρηση και συνεχής ενημέρωση βιβλίων (επίσημα 
αρχεία) για όλα τα ληξιαρχικά γεγονότα που συμβαίνουν 
στην περιφέρεια του Δήμου (γεννήσεις, βαπτίσεις, γάμοι. 
θάνατοι), καθώς και για κάθε μεταγενέστερο γεγονός που 
συνδέεται με αυτά (υιοθεσίες, διαζύγια, εκούσιες ανα¬ 
γνωρίσεις κλπ.). 

-Η έκδοση κάθε πιστοποιητικού που συνδέεται με τα πα¬ 
ραπάνω. 

-Η ενημέρωση των αντιστοίχων υπηρεσιών άλλων 
Ο.Τ.Α. για ληξιαρχικά γεγονότα που επηρεάζουν τα μη¬ 
τρώα αρρένων και τις οικογενειακές μερίδες. 

-Η έκδοση στατιστικών στοιχείων. 

-Η τήρηση εκλογικών καταλόγων. 

-Η διεξαγωγή εκλογών σ' ό,τι αφορά το Δήμο (Δημοτι¬ 
κών, Νομαρχιακής Αυτοδιοίκησης, Βουλευτικών. Ευρωε¬ 
κλογών). 

3. Γραμματειακής Υποστήριξης - Διοικητικής Μέριμνας 
Υπηρεσιών 

-Η τήρηση του γενικού πρωτοκόλλου εισερχομένων και 
εξερχόμενων εγγράφων, καθώς και η διεκπεραίωση αυ¬ 
τών. 

-Η δακτυλογράφηση όλων των εγγράφων. 

-Η μέριμνα για βοηθητικές λειτουργίες (φαξ, τηλεφωνι¬ 
κό κέντρο, φύλαξη κτιρίων, καθαριότητα κτιρίων, φωτο¬ 
τυπίες, εργασίες κλητήρα και τελετών). 

-Η διαχείριση και διεκπεραίωση εργασιών που σχετίζο¬ 
νται με το ν Ο. Γ. Α., τις αποζημιώσεις των ΕΑ. ΓΑ. και τις επι¬ 
δοτήσεις που γίνονται από τη Νομαρχιακή Αυτοδιοίκηση 
στην περιοχή αρμοδιότητας του Δήμου. 

4. Προϋπολογισμού - απολογισμού 

-Η σύνταξη του ετήσιου προϋπολογισμού - απολογι¬ 
σμού. 

-Η παρακολούθηση και εφαρμογή του προϋπολογι¬ 
σμού. 

-Η τήρηση βιβλίων αρχείων λογιστικού συστήματος 
Ο.Τ,Α. όπως εκάστοτε ισχύει. 

-Η καταγραφή καταστάσεων κατανομής λειτουργικών 
δαπανών και ενημέρωσης των σχολείων για την παραλα¬ 
βή των πιστώσεων. 

-Η τήρηση νέου διπλογραφικού συστήματος από της 
εφαρμογής του. 

-Η διενέργεια προμηθειών. 

-Η παραλαβή παραστατικών που απαιτούνται για πλη¬ 
ρωμή οφειλών του Δήμου, η έκδοση όλων των χρηματι¬ 
κών ενταλμάτων πληρωμών και αποστολή τους στο Τα¬ 
μείο για πληρωμή. 

-Η τήρηση στοιχείων για την κινητή περιουσία του Δή¬ 
μου. 

5. Εσόδων 

-Οι εισηγήσεις για επιβολή τελών και δικαιωμάτων, εγ¬ 
γραφή υποχρεώσεων προς το Δήμο, φυσικών και νομικών 
προσώπων, βεβαίωση εσόδων, οριστικοποίηση βεβαιωτι¬ 
κών καταλόγων. 

-Η έκδοση αδειών που σχετίζονται με την είσπραξη ει¬ 
σφορών και δικαιωμάτων 

-Η υποστήριξη των διοικητικών διαδικασιών και γνωμο¬ 
δοτήσεις που σχετίζονται με τη χορήγηση αδειών ίδρυ¬ 
σης και λειτουργίας όλων των καταστημάτων και επιχει¬ 
ρήσεων, αδειών μικροπωλητών και την κατασκευή, λει¬ 
τουργία και εκμετάλλευση περιπτέρων και κυλικείων 
εντός κοινοχρήστων χώρων, τη χορήγηση των αδειών λει¬ 
τουργίας μουσικής σε δημόσια κέντρα, των αδειών εγκα¬ 
τάστασης και λειτουργίας ψυχαγωγικών παιχνιδιών. 

-Η επιβολή διοικητικών κυρώσεων σε παραβάτες των 
όρων λειτουργίας των καταστημάτων. 

-Η τήρηση αρχείων δημοτικής ακίνητης περιουσίας. 

-Η τήρηση αρχείων κληροδοτημάτων του Δήμου. 

Η μέριμνα για την αξιοποίηση της δημοτικής ακίνητης 
περιουσίας. 

-Η εισήγηση για χορήγηση αδειών ίδρυσης και λειτουρ¬ 
γίας καταστημάτων υγειονομικού ενδιαφέροντος και κα¬ 
ταστημάτων με μουσική. 

-Ηχορήγηση αδειών μικροπωλητών, λειτουργίας και εκ¬ 
μετάλλευσης περιπτέρων εντός κοινοχρήστων χώρων. 

-Η εισήγηση για χορήγηση αδειών εγκατάστασης και 
λειτουργίας ψυχαγωγικών παιχνιδιών που προβλέπονται 
από τις αστυνομικές διατάξεις και δεν υπάγονται στο 
Ν.2000/1941. 

-Η εισήγηση για χορήγηση αδειών εγκατάστασης και 
λειτουργίας θεάτρων, κινηματογράφων και παρεμφερών 
επιχειρήσεων του Ν .445/1937 και 448/1937. 


-Η εισήγηση για επιβολή διοικητικών κυρώσεων σε πα¬ 
ραβάτες των όρων λειτουργίας των καταστημάτων. 

-Η λειτουργία Λαϊκών Αγορών. 

6. Ταμείου 

-Η διαμόρφωση και παρακολούθηση ταμειακών προ¬ 
γραμμάτων του Δήμου, των υποχρεώσεων και των ει¬ 
σπράξεων. 

-Η παραλαβή χρηματικών ενταλμάτων πληρωμών και 
πραγματοποίηση των πληρωμών στους δικαιούχους. 

-Η απόδοση των κρατήσεων υπέρ τρίτων. 

-Η παραλαβή βεβαιωτικών καταλόγων των υποχρεών. 

-Η έκδοση και αποστολή ατομικών ή ειδικών προσκλή¬ 
σεων προς οφειλέτες του Δήμου. 

-Η τήρηση του λογιστικού των Ο.Τ.Α. 

7. Ειδικής Υπηρεσίας 

-Ο έλεγχος της τήρησης των διατάξεων που αφορούν 
την καθαριότητα, κυκλοφορία, στάθμευση, οικοδόμηση, 
αποχέτευση, ηχορύπανση και προστασία του περιβάλλο¬ 
ντος. 

Ό έλεγχος και η εφαρμογή των κανονιστικών αποφά¬ 
σεων που εκδίδει το Δημοτικό Συμβούλιο και των διατά¬ 
ξεων περί διαφημίσεων. 

-Ο έλεγχος λειτουργίας λαϊκών αγορών, εμποροπανη- 
γύρεων, δημοτικών αγορών. 

-Η μέριμνα για ομαλή χρήση κοινοχρήστων χώρων (κα¬ 
τάληψη πεζοδρόμων, τραπεζοκαθίσματα, πάρκα κλπ.). 

Άρθρο 9 

Τμήμα Τεχνικών Υπηρεσιών και Περιβάλλοντος 

Στις αρμοδιότητες του Τμήματος αυτού ανήκουν τα πα¬ 
ρακάτω θέματα: 

1. Προγραμματισμού των Τεχνικών Εργων, Εκπόνησης 
Μελετών, Επίβλεψης-Εκτέλεσης έργων και ειδικότερα: 

-Η καταγραφή των στεγαστικών αναγκών των σχολείων, 
η εφαρμογή της διαδικασίας για απαλλοτριώσεις χώρων 
προς ανέγερση νέων διδακτηρίων και η διεκπεραίωση κτι- 
ριακών θεμάτων που έχουν σχέση με συντηρήσεις, ανε¬ 
γέρσεις, προσθήκες αιθουσών, επεκτάσεις χώρων στα 
υπάρχοντα σχολεία καθώς και με θέματα αγοράς οικοπέ¬ 
δων για ανέγερση νέων σχολικών μονάδων. 

-Ο προσδιορισμός των ετήσιων και μεσοπρόθεσμων 
στόχων εκτέλεσης τεχνικών έργων στην περιοχή του Δή¬ 
μου και εκτέλεσης εργασιών συντήρησης υφιστάμενης 
κοινόχρηστης υποδομής. Ο ετήσιος και μεσοπρόθε¬ 
σμος προγραμματισμός μελετών και κατασκευών νέων 
έργων και συντηρήσεων που αναλαμβάνει το Τμήμα και 
ο καθορισμός προϋποθέσεων υλοποίησης (χρονοδιά¬ 
γραμμα, τεχνικός εξοπλισμός, ανθρώπινο δυναμικό, πό¬ 
ροι κλπ.). 

-Η εισήγηση για τη σκοπιμότητα ανάθεσης συγκεκριμέ¬ 
νων μελετών τεχνικών έργων σε τρίτους εκτός του Δήμου, 
κατάρτιση προδιαγραφών μελετών και τήρηση των διαδι¬ 
κασιών ανάθεσης συγκεκριμένων μελετών σε τρίτους, η 
παρακολούθηση της εκπόνησης μελετών τεχνικών έργων 
που ανατίθενται σε τρίτους, τήρηση των διαδικασιών πα¬ 
ρακολούθησης ελέγχου και παραλαβής μελετών από ποι¬ 
οτικής και συμβατικής άποψης, καθώς και η εισήγηση για 
τη σκοπιμότητα ανάθεσης της κατασκευής τεχνικών έρ¬ 
γων σε τρίτους, κατάρτιση προδιαγραφών τεχνικών έρ¬ 
γων και τήρηση των διαδικασιών ανάθεσης έργων σε τρί¬ 
τους. 

-Η επίβλεψη εκτέλεσης τεχνικών έργων που εκτελού- 
νται είτε δι’αυτεπιστασίας είτε από τρίτους. 

- Η φροντίδα για την παρακολούθηση και τήρηση της νο¬ 
μοθεσίας που έχει σχέση με την ανάθεση, παρακολούθη¬ 
ση, εκτέλεση και παραλαβή μελετών των τεχνικών έργων. 

-Η κατάρτιση τεχνικών προδιαγραφών για την προμή¬ 
θεια τεχνικού εξοπλισμού, μηχανημάτων, ανταλλακτικών 
εξαρτημάτων, υλικών, λιπαντικών κλπ., που χρησιμοποιεί 
ο Δήμος. Συμμετοχή στις επιτροπές αξιολόγησης προ¬ 
σφορών και στις επιτροπές παραλαβής των προηγούμε¬ 
νων ειδών. 

-Η εκπόνηση μελετών που σχετίζονται σε Μηχανολογι¬ 
κές / Ηλεκτρολογικές εγκαταστάσεις. 

2. Συγκρότησης, Προγραμματισμού, Παρακολούθησης 
των Συνεργείων του Τμήματος και ειδικότερα: 

-Η συγκρότηση Ειδικών Συνεργείων για την εκτέλεση 
των λειτουργιών του Τρήματος 
-Η ετοιμασία του Προγράμματος δράσης κάθε συνερ¬ 
γείου και ανάλυση αυτού, προγράμματος για τον καθορι¬ 
σμό αναγκών του Συνεργείου σε τεχνικό εξοπλισμό, ερ¬ 
γαλεία, ανθρώπινο δυναμικό κατά ειδικότητες, ποσότη¬ 
τες υλικών κατά είδος κλπ. 

-Η επίβλεψη από διοικητική και τεχνική άποψη των έρ¬ 
γων που εκτελεί το Συνεργείο με αυτεπιστασία και των 
αντίστοιχων εργασιών συντηρήσεων. 

-Η συγκρότηση, οργάνωση και διοίκηση ενεργειών αμέ¬ 
σου επέμβασης σε περιπτώσεις επειγουσών εργασιών 
εκτός προγράμματος (π.χ. άμεσες επισκευές εγκαταστά¬ 
σεων δημοτικών κτιρίων ή σχολείων). 

-Η φροντίδα για τη στελέχωση και την εκπαίδευση του 
προσωπικού του Συνεργείου. 

-Η εισήγηση για την αναγκαιότητα χρησιμοποίησης συ¬ 
νεργείων τρίτων για την ανάθεση των σχετικών εργασιών. 
Επίβλεψη εργασιών που εκτελούνται από Συνεργεία τρί¬ 
των πό τεχνική και χρονική άποψη. 

-Η εκτέλεση επιμετρήσεων εργασιών που εκτελεί το Συ¬ 
νεργείο, ο έλεγχος των πιστοποιήσεων που υποβάλλο¬ 
νται από Συνεργεία τρίτων. 

-Ο χειρισμός και η φροντίδα για τη συντήρηση και αξιο¬ 
ποίηση των μηχανημάτων, τεχνικών μέσων και εργαλείων 
που χρησιμοποιεί το Συνεργείο. 

-Τα Συνεργεία διακρίνονται σε : 

Συνεργεία κατασκευής- επισκευής-συντήρησης τεχνι¬ 
κών έργων. 

Συνεργεία αντιμετώπισης εκτάκτων αναγκών. 

3. Προστασίας Περιβάλλοντος 

-Η συγκέντρωση στοιχείων, επί τόπου διερεύνηση και 
καταγραφή αδυναμιών της περιοχής του Δήμου σε θέμα¬ 
τα περιβάλλοντος, επεξεργασία στοιχείων που συγκε¬ 
ντρώνονται - καταγράφονται και εισήγηση προγραμμά¬ 
των επεμβάσεων του Δήμου ή άλλων αρμοδίων φορέων 
για τη βελτίωση της υπάρχουσας κατάστασης. 

-Η συνεργασία με αντίστοιχου αντικειμένου Νομαρχια¬ 
κές ή Κεντρικές υπηρεσίες και Φορείς για την από κοινού 
ρύθμιση περιβαλλοντικών θεμάτων, που απασχολούν την 
περιοχή του Δήμου και για την ανάπτυξη αντίστοιχων κοι¬ 
νών προγραμμάτων. 

4. Δημόσιας Υγείας 

-Η μελέτη και εφαρμογή προγραμμάτων βελτίωσης της 
δημόσιας υγείας. 

-Η μέριμνα για την εφαρμογή - τήρηση των προβλεπόμε- 
νων υγειονομικών διατάξεων που αφορούν την ύδρευση. 
-Τα ζητήματα σχολικής υγιεινής και τα σχολικά κυλικεία. 
Η αντιμετώπιση προβλημάτων ανθυγιεινών εστιών {από 
στάσιμα νερά κλπ.). 


-Η εφαρμογή προγραμμάτων καταπολέμησης εντόμων 
και τρωκτικών υγειονομικής σημασίας (εντομοκτονίες - 
μυοκτονίες). 

5. Διαχείρισης Απορριμμάτων 

-Η εκτέλεση εργασιών καθαριότητας των κοινοχρή¬ 
στων χώρων μέσα στην περιφέρεια του Δήμου. 

-Η εκτέλεση εργασιών αποκομιδής, μεταφοράς και 
απόρριψης απορριμμάτων (π.χ. προερχόμενα από οικίες, 
κατατήματα, επιχειρήσεις, κοινόχρηστους χώρους). 

-Η εκτέλεση προγραμμάτων ανακύκλωσης απορριμμά¬ 
των. 

-Η λειτουργία χώρου Υγειονομικής Ταφής Απορριμμά¬ 
των (ενταφιασμός, ζύγιση απορριμμάτων, φύλαξη χώ¬ 
ρου). 

6. Ύδρευσης-Αποχέτευ σπς 

-Η μέριμνα για τη συνεχή και την ομαλή υδροδότηση 
όλων των σημείων της έδρας του Δήμου και των Δημοτι¬ 
κών Διαμερισμάτων όλο το 24ωρο και τη σωστή λειτουρ¬ 
γία του αρδευτικού και αποχετευτικού συστήματος, κα¬ 
θώς και όλων των λειτουργιών που αφορούν εργασίες της 
άντλησης και διανομής του νερού 
-Η μέριμνα για την καλή συντήρηση και τη γρήγορη 
επ 1 σκευή βλαβών στα κεντρικά δίκτυα, καθώς επίσης και 
η επιμέλεια για την τοποθέτηση υδρομέτρων. 

-Η μέριμνα για την ασφάλεια, τον καθαρισμό και την 
υγειονομική προστασία των υδατοδεξαμενών. 

-Η μέριμνα για τη χλωρίωση των δεξαμενών. 

7 Ανάπτυξη και Συντήρηση Χώρων Πρασίνου 
-Η μελέτη και εκτέλεση εργασιών ανάπτυξης και συντή¬ 
ρησης χώρων πρασίνου, όπως βελτίωσης, επέκτασης, 
συντήρησης, καθαριότητας, φυτοπροστασίας των χώ¬ 
ρων πρασίνου, καθώς και των υπαίθριων χώρων γενικότε¬ 
ρα μέσα στα όρια του Δήμου (περιαστικό πράσινο, πάρ¬ 
κο, κήποι, άλση, παιδικές χαρές, δενδροφυτεΰσεις, παρ¬ 
τέρια κλπ.). 

8. Παιδικών Χαρών 

- Η φύλαξη, καθαριότητα και η μέριμνα για την συντή¬ 
ρηση του εξοπλισμού των παιδικών χαρών. 

9. Δημοτικών Κοιμητηρίων 

-Η τήρηση ίων διαδικασιών λειτουργίας των Δημοτικών 
Κοιμητηρίων (έδρας Δήμου και Δημοτικών Διαμερισμά¬ 
των), σύμφωνα με τους ισχύοντες νόμους και τους ειδι¬ 
κότερους Κανονισμούς Λειτουργίας, Διοίκησης και Δια¬ 
χείρισής τους. 

-0 σχεδιασμός, η εισήγηση και εφαρμογή προγραμμά¬ 
των βελτίωσης και ανανέωσης κοινών και οικογενειακών 
τάφων. 

-Η μέριμνα για την καθαριότητα, τη φύλαξη, τη διακό- 
σμηση και τήρηση των κανόνων λειτουργίας στους χώ¬ 
ρους των κοιμητηρίων. 

-Η μέριμνα για τη συντήρηση και κατασκευή των τάφων 
και τη συντήρηση της τεχνικής υποδομής και του πρασί¬ 
νου στους χώρους, στα κτίρια και γενικά στις εγκαταστά¬ 
σεις των κοιμητηρίων του Δήμου. 

10. Ηλεκροφωτισμού, σήμανσης οδών 

-Εκτέλεση εργασιών με αυτεπιστασία, επίβλεψη εργα¬ 
σιών που ανατίθενται σε τρίτους που περιλαμβάνει: 

• την επέκταση, συντήρηση, επισκευή και βελτίωση του 
δικτύου ηλεκτροφωτισμού των οδών και γενικά των κοι¬ 
νόχρηστων υπαιθρίων χώρων του Δήμου καθώς και του 
φωτισμού για την ανάδειξη των δημοτικών κτιρίων, μνη¬ 
μείων και αρχαιολογικών χώρων της περιοχής του Δήμου 

• την επέκταση, συντήρηση και επισκευή της σήμανσης 

και διαγράμμισης οδών για την ρύθμιση της κυκλοφορίας 
στην περιοχή του Δήμου. 

• την εγκατάσταση και συντήρηση κάθε είδους πληρο¬ 
φοριακών πινακίδων στην περιοχή του Δήμου (πινακίδες 
ονομασίας οδών και πλατειών, αρίθμισης κτιριών. παρο¬ 
χής πληροφοριών σε θέματα του Δήμου, στάσεων συ¬ 
γκοινωνιακών μέσων, κλπ). 

• την τοποθέτηση και συντήρηση προστατευτικών μέ¬ 
σων για την ασφάλεια της κυκλοφορίας των οχημάτων και 
των πεζών. 

Άρθρο 10 

Αυτοτελές Γραφείο Προγραμματισμού. Αγροτικής, 
Κτηνοτροφικής Ανάπτυξης και Πληροφορικής 

Στις αρμοδιότητες του Γραφείου ανήκουν τα παρακάτω 
Θέματα: 

1 .Προγραμματισμού Της Τοπικής -Ανάπτυξης και Δρά¬ 
σης του 
Δήμου. 

-Η συνεχής έρευνα και παρακολούθηση των εξελίξεων 
στην περιοχή του Δήμου- 

Η σύνταξη μεσοπρόθεσμων και ετήσιων προγραμμά¬ 
των του Δήμου. 

-Η διερεύνηση πηγών χρηματοδότησης και διατύπωση 
προτάσεων για εξεύρεση πόρων για την υλοποίηση του 
προγράμματος δράσης του Δήμου. 

-Η ενημέρωση της Δημοτικής Αρχής για τα προγράμ¬ 
ματα της. 

Ευρωπίκής Ένωσης που ενδιαφέρουν το Δήμο. 

-Η κατάρτιση αιτήσεων συμμετοχής του Δήμου σε συ 
γκεκριμένα προγράμματα, παρακολούθηση και αξιολό¬ 
γηση της υλοποίησής τους. 

-Η υποστήριξη του Δήμου και των Θυγατρικών φορέων 
σε Θέματα βελτίωσης, οργάνωσης, στελέχωσης και των 
διαδικασιών διοίκησης και λειτουργίας. 

-Η υποστήριξη στην ίδρυση και λειτουργία Νομικών 
Προσώπων Δημοσίου Δικαίου και Δημοτικών Επιχειρήσε¬ 
ων. 

-Η οργάνωση και εκτέλεση προγραμμάτων επιμόρφω¬ 
σης του προσωπικού του Δήμου, καθώς και οργάνωση 
προγραμμάτων ενημέρωσης των αιρετών οργάνων 
-Η φροντίδα για την εγκατάσταση, βελτίωση και σωστή 
λειτουργία του μηχανογραφικού εξοπλισμού του Δήμου, 
καθώς και την εποπτεία της συντήρησης των εφαρμο¬ 
γών. 

2. Αγροτικής και Κτηνοτροφικής Ανάπτυξης 
-Η επεξεργασία προτάσεων προς τις αρμόδιες υπηρε¬ 
σίες, για την εκπόνηση μελετών, τη σύνταξη σχεδίων και 
την υλοποίηση προ γραμμάτων για την αγροτική και κτη- 
νοτροφική ανάπτυξη της περιοχής του Δήμου. 

-Η παροχή συμβουλευτικών υπηρεσιών και ενημέρωση- 
πληροφό- ρηση των αγροτών σε θέματα γεωπονίας. 

-Η υποστήριξη της συμμετοχής του Δήμου στην κατάρ¬ 
τιση των Νομαρχιακών Προγραμμάτων αγροτικής και 
κτηνοτροφικής ανάπτυξης και παρακολούθησης των 
εφαρμοζόμενων μέτρων. 

-Η συνεργασία με τα αρμόδια Τμήματα της Νομαρχια¬ 
κής Αυτοδιοί κησης και συμμετοχή στα προγράμματα 
ενημέρωσης για την ανά-πτυξη νέων βιολογικών καλλιερ¬ 
γειών, εφαρμογή προγραμμάτων αναδιάρθρωσης, προ¬ 
στασίας των περιοχών γης υψηλής παραγω γικότητας, η 
ορθολογική αξιοποίηση των βοσκοτόπων. 

-Η συμμετοχή στα προγράμματα της Νομαρχιακής Αυ¬ 


τοδιοίκησης. της Περιφέρειας Θεσσαλίας και του Κρά¬ 
τους για την ισόρροπη ανάπτυξη της γεωργικής βιομηχα¬ 
νίας, την ενημέρωση για την τη-ρηση των περιβαλλοντι¬ 
κών όρων λειτουργίας. 

-Ο εντοπισμός ελλείψεων αγροτικής οδοποιίας και άλ¬ 
λων έργων υποδομής (υδραυλικών εγγειοβελτιωτικών 
έργων) και υποβολή σχετικών προτάσεων στις αρμόδιες 
υπηρεσίες του Νομού και της Περιφέρειας. 

3.Οργάνωση και Μηχανοργάνωση, Ανάπτυξη Ανθρωπί¬ 
νου Δυναμικού, Πληροφορική. 

• Η υποστήριξη του Δήμου και των θυγατρικών φορέων 
του σε θέματα βελτίωσης της οργάνωσης και των διαδι¬ 
κασιών διοίκησης και λειτουργίας. 

• Η υποστήριξη στην ίδρυση και λειτουργία νομικών προ¬ 
σώπων δημοσίου δικαίου και δημοτικών επιχειρήσεων. 

• Η οργάνωση και η εκτέλεση προγραμμάτων επιμόρ¬ 
φωσης του προσωπικού του Δήμου καθώς και οργάνωση 
προγραμμάτων ενημέρωσης αιρετών οργάνων. 

• Η φροντίδα για την εγκατάσταση, βελτίωση και σω¬ 
στή λειτουργία του μηχανογραφικού εξοπλισμού του Δή¬ 
μου, καθώς και την εποπτεία της συντήρησης των εφαρ¬ 
μογών. 

ΜΕΡΟΣ ΔΕΥΤΕΡΟ 

ΠΡΟΣΩΠΙΚΟ, ΠΡΟΪΣΤΑΜΕΝΟΙ ΟΡΓΑΝΙΚΩΝ 
ΜΟΝΑΔΩΝ ΔΗΜΟΥ ΚΟΙΛΑΔΟΣ 

ΤΜΗΜΑΑ 

ΜΟΝΙΜΟ ΠΡΟΣΩΠΙΚΟ 
ΚΕΦΑΛΑΙΟ Γ 

ΚΑΤΗΓΟΡΙΕΣ, ΚΛΑΔΟΙ ΚΑΙ ΕΙΔΙΚΟΤΗΤΕΣ ΠΡΟΣΩΠΙΚΟΥ 
Άρθρο 11 

Διάκριση θέσεων κατά κατηγορίες 

Οι θέσεις των μονίμων υπαλλήλων του Δήμου Κοιλάδος 
διακρίνονται στις εξής κατηγορίες : 

Α. Πανεπιστημιακής Εκπαίδευσης (ΠΕ) 

Β. Τεχνολογικής Εκπαίδευσης (ΤΕ) 

Γ. Δευτεροβάθμιας Εκπαίδευσης (ΔΕ) 

Δ. Υποχρεωτικής Εκπαίδευσης (ΥΕ) 

Άρθρο 12 

Διάκριση προσωπικού κατά κατηγορίες 

Α' Στην κατηγορία Πανεπιστημιακής Εκπαίδευσης (ΠΕ) 
υπάγονται οι εξής κλάδοι και ειδικότητες : 

1. Κλάδος ΠΕΙ Οικονομικών 

2. Κλάδος ΠΕΙ Διοικητικών 

3. Κλάδος ΠΕ9 Γεωπόνων (Φυτικής Παραγωγής) 

4. Κλάδος ΠΕ3 Πολιτικών Μηχανικών 

Β Στην κατηγορία Τεχνολογικής Εκπαίδευσης (ΤΕ) 
υπάγονται οι εξής κλάδοι και ειδικότητες : 

1. Κλάδος ΤΕ 13 Τεχνολόγων Γεωπονίας (Ζωικής Παρα¬ 
γωγής) 

2. Κλάδος ΤΕ 19 Πληροφορικής 

Γ Στην κατηγορία Δευτεροβάθμιας Εκπαίδευσης (ΔΕ) 
υπάγονται οι εξής κλάδοι και ειδικότητες. 

1, - Κλάδος ΔΕΙ Διοικητικών. 

2. - Κλάδος ΔΕ 14 Ελεγκτών Εσόδων - Εξόδων. 

3 - Κλάδος ΔΕ 15 Εισπρακτόρων. 

4 - Κλάδος ΔΕ23 Εδικού Προσωπικού 

5. - Κλάδος ΔΕ28 Χειριστών μηχανημάτων έργων 

6. - Κλάδος ΔΕ29 Οδηγών 

7. - Κλάδος ΔΕ30 Υδραυλικών 

Δ Στην κατηγορία Υποχρεωτικής εκπαίδευσης (ΥΕ) 
υπάγονται οι εξής κλάδοι και ειδικότητες: 

1Κλάδος ΥΕ16 Εργατών καθαριότητας 

2. - Κλάδος ΥΕ16 Εργατών κήπων - Νεκροταφείων και 
Τεχνικής Υπηρεσίας 

3. -Κλάδος ΥΕ 16 Εργατών γενικών καθηκόντων 

4. -Κλάδος ΥΕ 16 Εργατών υδρονομέων. 

Άρθρο 13 

Προσωρινές θέσεις Ιδιωτικού Δικαίου Αορίστου Χρόνου 

1. -Κλάδος ΔΕ 1 Διοικητικός. 

Άρθρο 14 

Εισαγωγικός και καταληκτικός βαθμός 

Οι θέσεις των κατηγοριών ΠΕ,ΤΕ και ΔΕ κατατάσσονται 
στους βαθμούς Δ (εισαγωγικός), Γ. Β και Α (καταληκτικός). 

Οι θέσεις της κατηγορίας ΥΕ κατατάσσονται στους 
βαθμούς Ε (εισαγωγικός), Δ,Γκαι Β (καταληκτικός). 

Για τους αποφοίτους της Εθνικής Σχολής Δημόσιας Δι¬ 
οίκησης εισαγωγικός βαθμός είναι ο Β. 

ΚΕΦΑΛΑΙΟ Β 

ΑΡΙΘΜΟΣ ΘΕΣΕΩΝ ΚΑΤΑ ΚΛΑΔΟΥΣ 

ΚΑΙ ΠΡΟΣΟΝΤΑ ΔΙΟΡΙΣΜΟΥ 

Άρθρο 15 

Κλάδος ΠΕ Διοικητικών και Οικονομικών 

Ο κλάδος ΠΕ 1 Οικονομικών περιλαμβάνει μία (1) θέση. 

Ο κλάδος ΠΕ 1 Διοικητικών περιλαμβάνει δύο (2) θέσεις. 

Αρθρο 16 

Κλάδος ΠΕ 3 Πολιτικών Μηχανικών 

Ο κλάδος ΠΕ 3 Πολιτικών Μηχανικών περιλαμβάνει μία 
(1)θέση. 

Άρθρο 17 

Κλάδος ΠΕ 9 Γεωπόνων (Φυτικής Παραγωγής) 

Ο κλάδος ΠΕ 9 Γεωπόνων (Φυτικής Παραγωγής) περι¬ 
λαμβάνει μία (1) θέση. 

Άρθρο 18 

Κλάδος ΤΕ 13 Τεχνολόγων Γεωπονίας 
(Ζωικής Παραγωγής) 

Ο κλάδος ΤΕ 13 Τεχνολόγων Γεωπονίας περιλαμβάνει 
μία (1) θέση 

Άρθρο 19 

Κλάδος ΤΕ 19 Πληροφορικής 

Ο κλάδος ΤΕ 19 Πληροφορικής περιλαμβάνει μία {1) θέ¬ 
ση 

Αρθρο 20 

Κλάδος ΔΕ 1 Διοικητικού 

Ο κλάδος ΔΕ 1 Διοικητικού περιλαμβάνει τέσσερις (4) 
θέσεις. 

Άρθρο 21 

Κλάδος ΔΕ 14 Ελεγκτών Εσόδων - Εξόδων 

Ο κλάδος ΔΕ 14 Ελεγκτών Εσόδων - Εξόδων περιλαμ¬ 
βάνει δύο (2) θέσεις. 

Αρθρο 22 

Κλάδος ΔΕ 15 Εισπρακτόρων 

Ο κλάδος ΔΕ 15 Εισπρακτόρων περιλαμβάνει δύο (2) 
θέσεις. 


Αρθρο 23 

Κλάδος ΔΕ 23 Ειδικού Προσωπικού 

Ο κλάδος ΔΕ 23 Ειδικού Προσωπικού περιλαμβάνει μία 
(1)θέση. 

Αρθρο 24 

Κλάδος ΔΕ 28 Χειριστών Μηχανημάτων Έργων 

Ο κλάδος ΔΕ 28 Χειριστών Μηχανημάτων Έργων περι¬ 
λαμβάνει μία (1) θέση. 

Αρθρο 25 

Κλάδος ΔΕ 29 Οδηγών 

Ο κλάδος ΔΕ 29 Οδηγών περιλαμβάνει μία (1) θέση. 
Άρθρο 26 

Κλάδος ΔΕ 30 Υδραυλικών 

Ο κλάδος ΔΕ 30 Υδραυλικών περιλαμβάνει μία (1) θέση. 
Άρθρο 27 

Κλάδος ΥΕ 16 Εργατών Καθαριότητας 

Ο κλάδος ΥΕ 16 Εργατών Καθαριότητας περιλαμβάνει 
μία (1) θέση. 

Αρθρο 28 

Κλάδος ΥΕ 16 Εργατών Κήπων-Νεκροταφείων 
και Τεχνικής Υπηρεσίας 

Ο κλάδος ΥΕ 16 Εργατών Κήπων-Νεκροταφείων και Τε¬ 
χνικής Υπηρεσίας περιλαμβάνει δύο (2) θέσεις. 

Άρθρο 29 

Κλάδος ΥΕ 16 Εργατών υδρονομέων 
Ο κλάδος ΥΕ 16 Υδραυλικών περιλαμβάνει μία {1) θέση. 
Αρθρο 30 

Κλάδος ΥΕ 1 Εργατών Γενικών Καθηκόντων - Κλητήρων 

Ο κλάδος ΥΕ 1 Εργατών Γενικών Καθηκόντων - Κλητή¬ 
ρων περιλαμβάνει μία (1) θέση. 

Άρθρο 31 

Προσωρινές θέσεις Ιδιωτικού Δικαίου Αορίστου Χρόνου 
Κλάδος ΔΕ 1 Διοικητικός 

Ο κλάδος ΔΕ 1 Διοικητικός περιλαμβάνει μία (1) θέση. Η 
παραπάνω θέση κενούμενη με οποιδήποτε τρόπο καταρ- 
γείται. 

Αρθρο 32 

Σύνολο θέσεων μονίμου προσωπικού 

Ο συνολικός αριθμός θέσεων του μονίμου προσωπικού 
του Δήμου Νέσσωνος κατά κατηγορία είναι: 

Α’ Πανεπιστημιακής Εκπαίδευσης (ΠΕ): πέντε (5) θέσεις 
Β' Τεχνολογικής Εκπαίδευσης (ΤΕ): δύο (2) θέσεις 
Γ Δευτεροβάθμιας Εκπαίδευσης (ΔΕ): δώδεκα (12) θέ¬ 
σεις 

ΔΎποχρεωτικής Εκπαίδευσης (ΥΕ): επτά (5) θέσεις 
Σύνολο: τριάντα (24) θέσεις 

Αρθρο 33 

Προσόντα διορισμού 

Τα προσόντα διορισμού για όλους τους παραπάνω κλά¬ 
δους ορίζονται στο Π.Δ. 37/1987 και στο Π.Δ. 22/1990. 
όπως αυτά ισχύουν κάθε φορά. 

ΤΜΗΜΑ Γ 

ΠΡΟΣΩΠΙΚΟ ΕΙΔΙΚΩΝ ΔΙΑΤΑΞΕΩΝ 

Αρθορο 34 

Ειδικοί Σύμβουλοι ή Επιστημονικοί Συνεργάτες 
ή Ειδικοί Συνεργάτες 

Συνιστάται μία (1) θέση Ειδικού Συμβούλου ή Επιστη¬ 
μονικού Συνεργάτη ή Ειδικού Συνεργάτη (άρθρο 26 Ν. 
1832/1989 ,άρθρο 12 Ν. 2130/1993 και το άρθρο 57 Ν. 
2218/1994. 

ΤΜΗΜΑΔ 

ΚΑΤΑΝΟΜΗ ΘΕΣΕΩΝ 

Αρθρο 35 

Κατανομή θέσεων κατά Υπηρεσιακή Μονάδα 

Η κατανομή όλων των θεσεων του προσωπικού του Δή¬ 
μου Κοιλάδος κατά υπηρεσιακή μονάδα γίνεται μέ από¬ 
φαση του Δημάρχου ,λαμβάνοντας υπόψη τις λειτουργι¬ 
κές ανάγκες των μονάδων ,τα προσόντα, την πείρα και τις 
ειδικές γνώσεις των υπαλλήλων 

ΤΜΗΜΑ Ε 

ΠΡΟΣΩΠΙΚΟ ΙΔΙΩΤΙΚΟΥ ΔΙΚΑΙΟΥ ΟΡΙΣΜΕΝΟΥ ΧΡΟΝΟΥ 

Αρθρο 36 

Θέσεις προσωπικού ιδιωτικού Δικαίου 
ορισμένου χρόνου 

Συνιστώνται δέκα (10) θέσεις εργασίας ιδιωτικού δικαί¬ 
ου ορισμένου χρόνου διαφόρων ειδικοτήτων ,για την αντι¬ 
μετώπιση εποχιακών .πρόσκαιρων και περιοδικών, ανα¬ 
γκών του Δήμου (άρθρο 18 παρ. 12 Ν. 2503/1997). 

Η πρόσληψη του προσωπικού αυτού γίνεται σύμφωνα 
με τις ειδικές διατάξεις του Ν. 2190/1994 .όπως αυτές 
τροποποιήθηκαν μεταγενέστερα. 

ΤΜΗΜΑΖ 

ΠΡΟΪΣΤΑΜΕΝΟΙ ΟΡΓΑΝΙΚΩΝ ΜΟΝΑΔΩΝ 
ΟΡΙΣΜΟΣ ΠΡΟΪΣΤΑΜΕΝΩΝ 

Άρθρο 37 

Στο τμήμα Οικονομικών και πληροφορικών Υπηρεσιών 
προίσταται υπάλληλος του κλάδου ΠΕ οικονομικών ή 
πληροφορικής και ελλείψει αυτού υπάλληλος του κλάδου 
ΔΕ 1 Διοικητικού ,όπως ο νόμος ορίζει κάθε φορά. 

Αρθρο 38 

Στο τμήμα τεχνικών υπηρεσιών και περιβάλλοντος 
προίσταται υπάλληλος του κλάδου ΠΕ3 πολιτικών μηχα¬ 
νικών και ελλείψει αυτού υπάλληλος όπως ο νόμος ορίζει 
κάθε φορά. 

Άρθρο 39 

Στο αυτοτελές Γραφείο προγραμματισμού, Αγροτικής, 
Κτηνοτροφικής Ανάπτυξης και Πληροφορικής προίστα- 
ται υπάλληλος του Κλάδου ΠΕ9 Γεωπόνων (Φυτικής Πα¬ 
ραγωγής) ή ΤΕ19 Πληροφορικής και ελλείψει αυτού 
υπάλληλος του Κλάδου ΔΕΙ Διοικητικού ,όπως ο Νόμος 
ορίζει κάθε φορά. 

Αρθρο 40 

Η επιλογή προϊσταμένων των οργανικών μονάδων 
(προϊσταμένων Τμημάτων και Γραφείων) γίνεται σύμφω¬ 
να με τις εκάστοτε ισχύουσες διατάξεις. 


Τον προϊστάμενο Τμήματος ή Γ ραφείου που απουσιάζει 
ή κωλύεται αναπληρώνει στα καθήκοντα του ο ανώτερος 
κατά βαθμό υπάλληλος και ο αρχαιότερος που υπηρετεί 
στην ίδια οργανική μονάδα και εφόσον ο κλάδος στον 
οποίο ανήκει προορίζεται για κατάληψη θέσεων προϊστα¬ 
μένων. 

Μετακίνηση προϊσταμένου οργανικής μονάδας γίνεται 
μόνο σε θέση προϊσταμένου οργανικής μονάδας αντι¬ 
στοίχου επιπέδου. 

Αρθρο 41 

Αρμοδιότητες προϊσταμένων 

Έχουν την ευθύνη της εύρυθμης λειτουργίας των μο¬ 
νάδων που προίστανται . Συντονίζουν και ελέγχουν τις 
δραστηριότητες των μονάδων τους και φροντίζουν για 
την εκτέλεση των αποφάσεων που εκδίδουν τα αιρετά 
πρόσωπα . Μεριμνούν για σύνταξη κανονισμών λειτουρ¬ 
γίας επιμέοους μονάδων όταν τούτο κρίνεται απαραίτη¬ 
το. Εισηγούνται την ψήφιση αποφάσεων μετά του Προέ¬ 
δρου του Δημοτικού Σ/λίαυ κανονιστικών διατάξεων. Επο¬ 
πτεύουν και αξιολογούν το προσωπικό που υπάγεται σε 
αυτούς. Παρακολουθούν τη νομοθεσία και ενημερώνουν 
τους αιρετούς και το προσωπικό. Συνεργάζονται μεταξύ 
των και εισηγούνται τρόπους για την βελτίωση της απο- 
τελεσματικότητας της δράσης της διοικητικής ενότητας 
τη βελτίωση της απόδοσης του ανθρωπίνου δυναμικού 
και των τεχνικών μέσων την καλύτερη εξυπηρέτηση του 
πολίτη και την καλύτερη ανταπόκριση της διοικητικής μο¬ 
νάδας στις τοπικές ανάγκες και ότι άλλο έχει σχέση με τις 
αρμοδιότητες των που βοηθά την αποτελεσματικοχητα 
των έργων του Δήμου. 

ΜΕΡΟΣ ΤΡΙΤΟ 
ΤΕΛΙΚΕΣ ΔΙΑΤΑΞΕΙΣ 

Αρθρο 42 

Όποιες αρμοδιότητες δεν προβλέπονται στον παρόντα 
οργανισμό και έχουν εκχωρηθεί στο Δήμο με νόμο 
.ασκούνται απο το Δήμαρχο ή από οποιοδήποτε όργανό 
που ανατίθεται οι συγκεκριμένες αρμοδιότητες. 

Αρθρο 43 

Όπου απαιτείται .ειδικοί κανονισμοί θα ορίζουν τα κα¬ 
θήκοντα των διοικητικών μονάδων με αποφάσεις του Δη¬ 
μοτικού Σ/λίου. 

Άρθρο 44 

Τα θέματα που αφορούν τους διορισμούς ,τα καθήκο¬ 
ντα ή τους περιορισμούς, την αστική ευθύνη , τα δικαιώ¬ 
ματα, τις μεταβολές υπηρεσιακής κατάστασης . το πει¬ 
θαρχικό δίκαιο και τη λύση της υπαλλήλικής σχέσης προ¬ 
σωπικού που υπάγεται στις διατάξεις του παρόντα 
οργανισμού, διέπονται από την εκάστοτε ισχύουσα νομο¬ 
θεσία περί κατάστασης προσωπικού Ο .Τ.Α. 

Ειδικότερα: 

Κατά την έναρξη ισχύος του παρόντος Οργανισμού οι 
υπηρετούντες στο Δήμο υπάλληλοι κατατάσσονται στις 
αντίστοιχες θέσεις των σχετικών κλάδων. 

Άρθρο 45 

Η ισχύς του παρόντος Οργανισμού αρχίζει από την ημε¬ 
ρομηνία δημοσίευσής του στην Εφημερίδα της Κυβερνή- 
σεως, κατάτοάρθρο 18 παρ. 2 Ν. 2539/1997, οπότε παύ¬ 
ει να ισχύει κάθε προηγούμενη σχετική απόφαση. 

Στον προϋπολογισμό του τρέχοντος έτους και στον Κ.Α. 
05 / ιιι. 1 του σκέλους των εξόδων υπάρχει εγκεκριμένη πί¬ 
στωση 42.000.000 δρχ. για την κάλυψη της μισθοδοσίας 
του υπηρετούντος προσωπικού. 

Η εφαρμογή του παρόντος Οργανισμού επιβαρύνει τον 
προϋπολογισμό του Δήμου Κοιλάδος με ποσό που δεν εί¬ 
ναι δυνατόν να προσδιορισθεί. 


Η απόφαση αυτή να δημοσιευθεί στην Εφημερίδα της 
Κυβ ερνήσεως. 

Λάρισα, 12 Μάίου 1999 

Με εντολή Γενικού Γραμματέα Περ/ρειας 
Ο Διευθυντής 
ΘΩΜΑΣ ΦΙΛΟΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



